Document ID: 31985R0746

*****
ΚΑΝΟΝΙΣΜΟΣ (ΕΟΚ) αριθ. 746/85 ΤΟΥ ΣΥΜΒΟΥΛΙΟΥ
της 20ής Μαρτίου 1985
που τροποποιεί το παράρτημα IV του κανονισμού (ΕΟΚ) αριθ. 516/77 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία με τον κανονισμό (ΕΟΚ) αριθ. 988/84 (2), και ιδίως το άρθρο 10 παράγραφος 3 πρώτο εδάφιο,
την πρόταση της Επιτροπής (3),
Εκτιμώντας ότι το άρθρο 10 του κανονισμού (ΕΟΚ) αριθ. 516/77 θέσπισε, για ορισμένα προϊόντα που είναι ιδιαίτερα ευαίσθητα, σύστημα πιστοποιητικών εισαγωγής σε συνδυασμό με τη σύσταση ασφάλειας που εξασφαλίζει την εκπλήρωση της υποχρέωσης εισαγωγής κατά τη διάρκεια ισχύος αυτών των πιστοποιητικών· ότι πρέπει να επεκταθεί το εν λόγω σύστημα στα κεράσια που υπάγονται στις διακρίσεις ex 08.10 Δ, ex 08.11 Ε, ex 20.03, ex 20.06 Β ΙΙ α) 8, ex 20.06 Β ΙΙ β) 8, ex 20.06 Β ΙΙ γ) 1 δδ) και ex 20.06 Β ΙΙ γ) 2 ββ) του Κοινού Δασμολογίου, τα οποία η σημερινή κατάσταση της αγοράς κατέστησε ιδιαίτερα ευαίσθητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα IV του κανονισμού (ΕΟΚ) αριθ. 516/77 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Απριλίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαρτίου 1985.

Labels: 3
17
6